Source: http://jogarchiv.hu/jogiforum/21/20710.html
Timestamp: 2019-09-21 04:55:15+00:00

Document:
Baba1 2010.04.23. 08:12
2008 novemberében sajnos egy butaságot csináltam. Az Unokanővérem nevében hirdetést tettem fel (trágár szöveg nem volt benne, de egyértelműen szexuális jellegűt). Ő feljelentett becsületsértés miatt. A rendőrségen elismertem és mondtam, hogy nagyon megbántam még aznap, de mire leakartam venni a hirdetést Ő már töröltette, így csak a regisztrációt tudtam törölni. Bocsánatot akartam már akkor kérni, de tudtam ha felhívom Magamra a figyelmet már csak azért is meghurcol. Mindig is azt kereste rajtam mibe tud belekötni. Nem szerettem a családi összejöveteleket sem, amit már az eset előtt is kerültem, mert mindig megalázó helyzetbe hozott. Azóta már többször bocsánatot kértem Tőle és azóta ha találkozunk beszélgetünk. Gyermekeinket kölcsönösen ajándékozzuk. Megkérdeztem tőle, hogy gyűlöl-e. Azt mondta nem, bár nagyon rosszul esik Neki és nem gondolta, hogy ilyen negatív érzelmek vannak bennem. Most érkezett az idézés tárgyalás előkészítésre. Azt szeretném megkérdezni, hogy mire számíthatók mind büntetésre, mind mennyi lehet az eljárási költség?Teljesen elismertem a dolgot és már többször azóta bocsánatot kértem!
ObudaFan 2010.01.21. 15:03
nickik 2010.01.20. 20:58
kösz ObudaFan! Azért ezt nem gondoltam!
ObudaFan 2010.01.20. 20:35
Előállítják.
nickik 2010.01.20. 15:35
Sziasztok! Azt szeretném megkérdezni, hogy mi van akkor ha a feljelentett nem jött el az első meghallagatásra és nagyon úgy néz ki, hogy a másodikra sem fog eljönni, mert ismételten nem vette át az idézést, és az ismét vissza ment a bíróságra "nem kereste" megjegyzéssel. Egy egyszerű becsületsértési (rágalmazás?) ügyről lenne szó, ahol a rendőrség derített ki az elkövető kilétét, mivel neten törtétn az egész.
ObudaFan 2010.01.05. 20:30
„Mit is takar ez valójában?”
Megpróbálnak kibékíteni.
„Mire számíthatok ha nem tudja bizonyítani a bántalmazást?”
Nagyjából semmire. A felek nyilatkozata a polgári perben általában nem tekinthető rágalmazásnak akkor sem, ha nem felel meg a valóságnak. Szerintem ebben az esetben sem, de azért ez nem kőbe vésett szabály, ha nagyon nem tudtok békülni, lehet, hogy érdemes végigvinni az ügyet.
Bodzaa 2010.01.05. 19:24
Pont az a gondom, nem szeretnék pereskedni vele. Csak azt szeretném elérni, hogy fejezze be, hogy állandóan azzal vádol, hogy én bántalmazom. Nem bántottam, így hát nem is tudja bízonyítani, hacsak valami hamis tanút nem hoz.Kérhetem, hogy vonja vissza rágalmazását és ezután többet ne rágalmazzon, vagy ezt végig kell, hogy csináljam?Priuszossá se szeretném tenni. Ha csak figyelmeztetik és pénzbírságra megbüntetik az talán visszatartó erő lenne számára a későbbiekre nézve.Szüleimet nem szeretném tanuként behívatni, mert idősek,és így is nagyon megviseli őket a gyermekelhelyezési procedúra. Remélem az ex sem hívhatja be őket. (apukám szívinfartus után van)
Pjotr 2010.01.05. 10:07
Ha bíróság előtt nem tud bizonyítani, akkor hamis vádol amiért meg lehet büntetni.Elvileg a meghallgatáson ezt el fogja mondani a bíró.Meg kérheted a perköltségeid megtérítését is ebben az esetben tőle.Ha akarsz pereskedni vele, akkor ezt mond jegyzőkönyvbe is.
Bodzaa 2010.01.05. 08:55
Érdeklődni szeretnék! Gyermekelhelyezés megváltoztatása perben megvádoltak bántalmazással, ezért feljelentést tettem ugyanazon a bíróságon, mert az Ő hatáskörükbe tartozik. Kaptam egy idézést, mely szerint a "tárgyalás előkészítése végett a Bíróság a hivatali helységbe személyes meghallgatást tűzött ki"Mit is takar ez valójában?Tudna valaki segíteni?Mire számíthatok ha nem tudja bizonyítani a bántalmazást?Nem tudom milyen következményei lehetnek. Nem akarok mást, mint hogy befejezze a folyamatos vádaskodást, rágalmazásokat.Előre is köszönöm.
ObudaFan 2010.01.01. 16:12
erika22 2010.01.01. 12:05
ObudaFan 2009.12.31. 13:42
Egyrészt a bíróságon becsületsértés miatt tegyél büntetőfeljelentést az exed ellen, másrészt írj egy e-mailt a tartalomszolgáltatónak, hogy ha nem távolítják el az anyagot, kártérítési pert indítasz.
erika22 2009.12.31. 13:17
Sziasztok!Lenne egy nagy problémám,ha valaki tud kérlek segítsetek!Az exem fel tett egy nevetséges oldalra a wwww.puruttya.hu oldalára,a képeket az iwiwemröl lopta le és a képeimhez lejárató komenteket ill.szövegeket füzőtt.Ez szeptemberben történt,de én csak december végén tudtam meg mivel ugy irtá nekem egy srác,hogy nem zavar engem,hogy szerepelek ilyen oldalakon?én csak pislogtam.......nem tudom mit tegyek azota is fennt vagyok az oldalon és ráadásul a nevemet illetve az iwiwes portálomat is közzé tette erre az oldalra...létszives segitsetek.....nem akarok nevetség tárgya lenni. msn cimem:cicmica21@example.com
Big Joe 2009.12.29. 20:22
Köszönöm.Annyit megtudtam,hogy mivel van egy párhuzamosan folyó kártérítési per is ugyanazok a sérelmezett súlyos rágalmazási dolgok miatt,így 2 hónappal ezelőtt Megyei szinten adták ki az eljáró városi bíróságnak tárgyalási nap kitűzését 15 napon belül.Nem történt semmi a 2 hónap alatt.Ez esetben is kifogást kell?
tomtiti 2009.12.29. 17:09
A 3 gyerekes ügy megoldódott.Kiderült,hogy szeptemberben a szomszédját rágalmazta meg,hogy feljelentette a gyámügyön.A múltkor bennünket,a minap a házfelügyelőt.Holnap nem tudjuk ki lesz soron,de már én is kíváncsi vagyok,hogy ki volt a tényleges feljelentő.
végrehajtó 1,nem értem azt a kérdésed,hogy :"de nem lehet,hogy tényleg a 3 gyermekes anyukán dolgoztál?Ha ez azt jelentené,hogy én jelentettem-e fel a gyámhatóságon,akkor el kell,hogy mondjam,nekem is van gyerekem és munkahelyem is,elég nekem a saját életemmel foglalkozni,nem érdekel másnak az élete.Ha én felakarnám jelenteni,akkor már rég nem lennének vele a gyerekei,mert amikor részegen alszik a folyosón,a gyerekei meg be vannak zárva a lakásba,én voltam már többször is aki felkeltette,és szólt neki,hogy mennyen haza.ha szemét akartam volna lenni,már rég megtehettem volna,hogy egy ilyen alkalommal ráhívom a gyámügyet.de nem tettem,és nem is fogom.
ObudaFan 2009.12.29. 12:00
Először nézz be az iratokba, hogy mi történik. Ha semmi, akkor az eljárás elhúzódása miatti kifogással élhetsz, amit vagy teljesít a bíróság, vagy fel kell terjesztenie másodfokra.
Big Joe 2009.12.28. 20:49
Magánvádas rágalmazási peres eljárásban mit kell akkor tenni,ha a bíróság nem tűzött ki még egy tárgyalást sem 2008 áprilisa óta (akkor adtam be a keresetet).Már kértem a bíróságtól tárgyalás kitűzését több beadványban,de semmi reakció.
végrehajtó1 2009.12.28. 10:33
Ha te sosem csináltál ilyet akkor miért zaklat fel az ügy?
A nyugdíjas rendőr dumát ilyen esetben mindig bevetik:)Mintha egy nyugdíjas rendőrnek nagyobb hitele lenne mint egy "mezei" nyugdíjasnak:)
Jelezd neki hogy inkább a 3 gyerekes anyukát kérdezze erről a kitalációról...
Azért még senkit nem tettek az utcára mert momentán 3 gyerekes anyukával végzi az unalomüzést:)...
De nem lehet hogy (bár semmi közünk hozzá) tényleg a 3 gyerekes anyukán dolgoztál...:)??
junior321 2009.12.28. 09:55
Tisztelt Fórumozók!A segítségetek szeretném kérni, egy számomra elég érthetetlen ügy kapcsán! A mai reggelen ideállított egy férfi azzal, hogy engem látott az egyik kolléganőmmel az üzletben enyelegni többszöris, meg hogy én szerda ill. tegnap este megvártam őt a házuk elött, ill. a munkahelyemen és hogy ketten elmentünk valahová, holott tudhatnám hogy egy 3 gyeremekes anyáról van szó! Ehhez még hozzátette idézem: "Ha sürgősen nem hagyom abba, akkor feltelehonál az üzletem központjába és azonali hatájjal az utcára juttat!"Namármost az sem tántorította vissza hogy közöltem vele hogy tanúim vannak rá hogy én a fentforgó napokon itthol tartózkottam a családom kényelmében. De nem ő szentül meg van győződve arról, hogy én igenis ezt tettem, mert hogy egy nyugdíjas rendőrrel ők ketten engem kifigyiltek és hogy márpedig az én autómat látták. Azt az autót ami szintén itthol volt a házam elött!Legyetek szívesek segíteni nekem ebben az ügyben mert engem nagyon felzaklatott ez a dolog és most nem tudom mit tegyek, de valahogy elejét kell vennem a dolognak mielött még elfajulna az ügy!Köszömöm a segítségetek!
ObudaFan 2009.12.22. 20:32
Az életveszélyes fenyegetések esetén 30 napon belül a rendőrségen, rágalmazás vagy becsületsértés esetén szintén 30 napon belül a helyi bíróságon lehet feljelentést tenni.
végrehajtó1 2009.12.21. 19:07
„Ha bíróságra kell menni vihetek tanut aki az ártatlanságunkat bizonyítja?”
komolyan kérded?Igen.
tomtiti 2009.12.21. 18:58
Segítséget szeretnék kérni!panel lakásban lakunk,és az alattunk lakó folyton ránk veri az ajtót,ráfekszik a csengőre,és mikor kinyitjuk az ajtót,lehord mindennek.Engem rendszeresen le kurváz,a férjemet le stricizi,és megfenyegetett,hogy elveteti a gyermekünket.tudni kell,hogy 3 gyermeket nevel,és alkoholista.A minap,ránk verte az ajtót,mondván,hogy mi feljelentettük a gyámhatóságon(jelzem nem mi voltunk,de ő megrágalmazott).Párom mondta neki,hogy még egyszer fel ne merjen hozzánk jönni,erre ő el is ment.Igen ám de másnap feljelentette páromat,életveszélyes fenyegetésért,és 3 kiskorú gyermek veszélyeztetéséért.Persze semmi ilyen nem volt.Ez még mindig nem volt elég.A lakásunk tulaját(szívességből lakhatunk a lakásban),felhívta,és követeli,hogy dobjon ki minket a lakásból,mert ha nem teszi meg,akkor feljelenti az apeh-nál.(jelzem nem albérlők vagyunk,így az apeh nem csinál semmit.)A szomszédok tanúsíthatják,hogy zaklat bennünket az alattunk lakó,és arra is van tanunk,hogy a párom nem fenyegette meg.(barátnőm épp nálunk volt)A többi szomszédot is zaklatja.mit lehet tenni az ilyen lakó ellen?Ha bíróságra kell menni vihetek tanut aki az ártatlanságunkat bizonyítja?
ObudaFan 2009.12.19. 09:40
„Segítséget szeretnék kérni: az történt, hogy egy korábbi „kedves ismerősöm“ feljelentett rágalmazásért (jelentős érdeksérelmet okozva, aljas indokból elkövetett) és becsületsértésért. Az ügyben bírósági tárgyalásra is sor került. Több éven át (2006–2009) zajlot ez a „ceremónia“ és a végén a bíróság megállapította, hogy sem rágalmazás, sem pedig becsületsértés nem történ, így felmentettek a korábbi vádak alól.Kérdésem: kérhetek-e kártérítést a „kedves ismerőstől“ vagy én is jelentsem fel? Van-e arra lehetőség, hogy jogi lépéseket tegyek?”
Egyrészt hamis vád miatt feljelentést tehetsz, ha nem jogkérdés miatt mentették fel, hanem ténybeli hamis állítást tett. Másrészt kérhetsz kártérítést, ha vagyoni, vagy nem vagyoni károd keletkezett (pl. a helységben az eljárás kitudódott, ez a megítélésedet rontotta, stb.)
„Viszontváddal csak te is az ő feljelentésétől számított 30 napon belül élhetsz.”
Bár nem ezt kérdezte e kérdező, ez tévedés.
Be. 497. (3) Kölcsönösen elkövetett könnyű testi sértés, rágalmazás vagy becsületsértés esetén az egyik fél sérelmére elkövetett bűncselekmény miatt megindult eljárásban a 321. § (1) bekezdése szerinti tanácsülésig a másik fél abban az esetben is jogosult a magánindítvány előterjesztésére, ha ennek határideje lejárt, feltéve, hogy a büntethetőség nem évült el. Viszonvád emelését nem zárja ki, hogy az ügyész a magánvádlótól a vád képviseletét átvette.
laeyer 2009.12.18. 20:52
Viszontváddal csak te is az ő feljelentésétől számított 30 napon belül élhetsz. Már nem.
Nikla 2009.12.02. 09:39
Segítséget szeretnék kérni: az történt, hogy egy korábbi "kedves ismerősöm" feljelentett rágalmazásért (jelentős érdeksérelmet okozva, aljas indokból elkövetett) és becsületsértésért. Az ügyben bírósági tárgyalásra is sor került. Több éven át (2006-2009) zajlot ez a "ceremónia" és a végén a bíróság megállapította, hogy sem rágalmazás, sem pedig becsületsértés nem történ, így felmentettek a korábbi vádak alól.Kérdésem: kérhetek-e kártérítést a "kedves ismerőstől" vagy én is jelentsem fel? Van-e arra lehetőség, hogy jogi lépéseket tegyek?
ObudaFan 2009.12.01. 20:55
misso 2009.12.01. 06:23
Még egyszer köszi ObudaFan!
ObudaFan 2009.11.30. 21:30
Egyrészt példálózva írtad le, mi volt ott, lehet, hogy pont az maradt ki, amitől rágalmazás. Másrészt, ha nem rágalmazás, hanem becsületsértés, akkor is el fogják ítélni a terheltet, és nem bukja a pert a húgod.
misso 2009.11.29. 21:32
Köszönöm válaszodat! Csak azt nem értem, hogy a rágalmazást mint tényállást (ez a megfelelő szó remélem), nem a hugom jelölte meg (ő képmással való visszaélésért akarta feljelenteni, de azt mondták ilyen nincs a büntetőjogban) hanem a rendőrség (bíróság?). Akkor most emiatt elbukja a pert? Mert aszerint amit írtál, a rágalmazás nem fog megállni, mert ez becsületsértés. Ilyenkor mi történik, elítélhetik a becsületsértés miatt vagy a rosz megnevezés miatt elbukja a hugom a pert? Tudom, hogy nehéz így tanácsot adni, de ha még ezt megírnád nagyon hálásak lennénk! És még arra lennék kiváncsi, amit lejjebb vastaggal kiemeltem. Annak ellenére, hogy a bíróság felügyeletével zajlott a nyomozás, előfordulhat, hogy a tárgyaláson még is a hugomat marasztalják bűnügyi költség stb tekintetében, mert mondjuk azt mondja a bíró, hogy ez még nem bűncselelkmény és ejti a vádat? Bocsi, hogy ennyit kérdezek, de az utolsó ígérem! Köszi
ObudaFan 2009.11.29. 15:30
Ha ezt írta, az becsületsértés volt. További ilyen magatartástól eltiltást polgári perben lehetne kérni kifejezetten, de egy büntetőítéletnek a valóságban nagyobb visszatartó ereje van, mint annak.
misso 2009.11.28. 14:42
Köszi Obudafan!Természetesen nem koholt bizonyíték alapján jelentette fel a hugom az illetőt. Nem szokásunk feljelenti embereket, bosszút állni stb., de már egy éve folyamatosan piszkálják, rágalmazzák, levelekkel bombázzák, többször kérte szép szóval hogy ne tegyék, de most így hogy a fotója is fent volt, egy iwiwes regisztráción, kicsit besokkalt és úgy volt vele, hogy most már egyértelműen kár arra várni, hogy idővel megunják. Mik voltak ott? "Egy állat aki, rosszindulatú, lökött, gebe boszorkány stb..." és így folytatodótt a felsorolás. Igazából arra lennék még kiváncsi, hogy ha a bíróság felügyeletével zajlott a nyomozás a rendőrségen, akkor ennek ellenére előfordulhat-e, hogy a bíró azt mondja a tárgyaláson ez még nem rágalmazás, becsületsértés stb és elutasítja a vádat és a hugomnak kell fizetnie a bünűgyi költséget stb? Nem kérne ő sem a feljelentettre pénzbüntit, csak azt hogy tiltsák el ettől (ha lehet ilyet, persze laikusok vagyok, lehet hülyeséget kérdezek). köszönöm
ObudaFan 2009.11.27. 20:40
Ha nem hozott koholt bizonyítékot a hatóság tudomására, nem állhat meg hamis vád. Hogy rágalmazás, vagy becsületsértés valósult-e meg, és hogy megvalósult-e, ahhoz pontosan kellene tudni, milyen megjegyzések voltak azok.
misso 2009.11.27. 09:41
A tesómat az exe és annak családja folyamatosan támadja. Nem régiben az egyik közösségi oldalra feltették a fotóját igen bántó szavakkal kísérve. Igaz „csak“ a fotó volt ott, a név nem az övé volt a regisztrációnál. Ekkor betelt a pohár (miután több ismerőse jelezte felé, hogy látták a fotóját, és kérdezték mi ez) és feljelentést tett rágalmazás miatt. A bíróság felügyeletével zajlott a nyomozás, be is azonosították ez elkövetőt. Jövő hétre tűzték ki a tárgyalást. Most hogy a feljelentett is értesítve lett a tárgyalásról megfenyegette a hugomat, hogy ugy is elbukjuk az ügyet és akkor ő bepereli a hugomat hamis vádért. A kérdéseim azok, hogy1.) lehetséges ilyen?A hugom ismeretlen tettes ellen tett feljelentést az IP cím alapján derítették ki az.2.) Gyakorlati szempontból megáll majd a rágalmazás, azzal, hogy fent volt a fotója mindenféle sértő szöveggel kísérve, bár a név és egyéb az adatlapon szereplő adatok kitalációk voltak, nem az övéi?3.) Valóban ejtheti a bíróság az ügyet? Vagy inkább álljon el a hugom a pertől?Nem akar a hugom konkrét büntetést, csupán azt, hogy a jövőben tartozkodjon ettől a magatartástól. Mert azóta még egy regisztrációt létrehoztak az ő fotóival, igaz ott csak feltöltötték a fotókat, nem írtak semmi bántót.
Lécci írjátok meg tapasztalatotokat, véleményeteket! Köszi
Ui.: Bocs, ezt a kérdést az előbb véletlenül nem az "illetékes" topikban tettem fel. Nem akartam kétszer kérdezni, de azt gondolom itt van jó helyen!
ObudaFan 2009.11.26. 11:06
Monomano 2009.11.26. 06:37
Köszönöm a segítséget Obudafan!
ObudaFan 2009.11.25. 10:18
Be. 502. § (1) Ha a 498. és az 501. §-ban felsorolt intézkedéseknek nincs helye, a bíróság a feljelentettet és a feljelentőt személyes meghallgatásra idézi, és ülést tart. A védőt és a feljelentő képviselőjét erről értesíti. Ha az ügyben több sértett van, a személyes meghallgatásra valamennyi sértettet meg kell idézni.
(2) Az idézésben a feljelentőt (sértettet) figyelmeztetni kell arra, hogy a kellően ki nem mentett elmaradását a bíróság a vád elejtésének tekinti. A feljelentettet a feljelentő nevére és a bűncselekmény lényegére utalással kell megidézni.(3) A személyes meghallgatáson, ha a feljelentett külföldi, az államának konzuli tisztviselője is jelen lehet.(4) A személyes meghallgatás megkezdésekor a bíróság megállapítja a feljelentő és a feljelentett személyazonosságát, ismerteti a feljelentés lényegét, és - ha annak feltételei fennállnak - figyelmezteti a feljelentettet a viszonvád lehetőségére. Ezt követően megkísérli a feljelentő és a feljelentett kibékítését.(5) Ha a békítés eredménytelen, a bíróság felveszi a feljelentett személyi adatait, majd kérdést intéz hozzá, hogy a feljelentésben foglaltakat beismeri-e, és védekezésének alátámasztására milyen bizonyítási eszközöket jelöl meg. Szükség esetén megállapítja, hogy melyik sértett jár el magánvádlóként, illetőleg kijelöli a magánvádlót.(6) Ha a feljelentett viszonvádat emel, a bíróság a feljelentőt feljelentettként is meghallgathatja.(7) A bíróság felhívja a feljelentőt, továbbá viszonvád esetében a feljelentettet a bizonyítási eszközök és annak megjelölésére, hogy az egyes bizonyítási eszközök mely tények bizonyítására szolgálnak. Erre tizenöt napos határidőt adhat.
Monomano 2009.11.24. 16:41
Interneten elkövetett rágalmazás miatt feljelentést tettem a rendőrségen ismeretlen tettes ellen, most kaptam a bíróságtól egy levelet, mely szerint meg van a tettes és amelyben engem meghallgatásra idézek. Kérdésem az, hogy ez mit jelent? A meghallgatás és a tárgyalás ugyanaz, vagy most csak nekem kell megjelenni, és a feljelentettnek majd máskor, vagy őt is megidézik ilyenkor és ő is ott lesz? Még az is szerepel a levélben, hogy a meghallgatás várható időtartama 30 perc. Köszi
jack4 2009.09.28. 16:34
vétek: az e-mail küldőjét is be lehet azonosítani. Azt, hogy mit kap érte, nem tudom, de ha eljárnak vele szemben annak lehet visszatartó ereje.
Kovács_Béla_Sándor 2009.09.28. 16:16
„amikor azt kapom emailben,”
Az előző hozzászólásban még sms-volt. De amúgy is nagyon életszerű.
vétek 2009.09.28. 16:04
Ezt én sem értem.gyakorlatilag engem is megfenyegettek.Külföldi munkám van, és valahogyan nem esett jól, amikor azt kapom emailben, hogy megkeresik és megölik a családomat.Egyébként is elég rossz érzés távol lenni tőlük, így meg szinte lehetetlen.De akkor az ember adja fel a munkáját, néhány gerinctelen patkány miatt?Vajon pár évszázaddal ezelőtt mi járt volna fenyegetésért?Ha ugyanígy írásban megtette volna az illető, és kiderül róla hogy ki az.(mert én tudom ki az, csak éppen nem ítélnék el, mai jog már más)Szóval mi járt volna, ha azt mondja, hogy megöli a családomat?Még aznap akasztják, karóba húzzák, lelövik? Ma meg semmi.
_Wasp_ 2009.09.28. 15:56
ez nem rágalmazás, hanem zaklatás, de tulajdonképpen mindegy is, ha a rendőrségen feljelentést teszel (ismeretlen tettes ellen!) akkor ők utána kell hogy nézzenek, és lássuk be, ez komoly visszatartó erő lenne.
corall 2009.09.28. 15:36
SziasztokTudna Nekem valaki segiteni?Egy munkatársamról megtudtam hogy megcsalja a párját.Nem is ez az érdekes,hanem akivel megcsalja felhivta és utánna elmondta Neki hogy Én tudok róla.ezután 3 olyan sms-t küldött amibe megfenyegetett és a családomat is.Olyan szavakat használt hogy kinyirlak,felgyujtom a házad.....sajnos én félek töle hogy ezt tényleg megteszi.Tudok ez ügyben valamerre lépni?Vagy meg kell várnom hogy tetlegességig fajuljonm a dolog?Válaszokat elöre is köszönömC.
_Wasp_ 2009.09.20. 06:12
nem a rágalmazás tényétől, hanem az elkövető személyéről való tudomás szerzéstől ketyeg a határidő, amit ha elmulaszt a sértett, akkor az elkövető viszonylag megnyugodhat.
holdsap 2009.09.19. 22:50
Olvastam a hozzászólásokat, de sajnos nem túl tiszta nekem, hogy ha valaki rágalmaz, akkor ha a másik fél miután tudomására jutott az elkövető kiléte 30 napig nem tesz magánindítványt utánna már nem tehet semmit, vagy akármikor előszedheti a rágalmazót és bíróság elé citálhatja (persze az elévülési időn belül). Pl ha "A" rágalmaz és "B"-nek másnap tudomására jut akkor akár fél év, 1-3 évig retteghet "A" mikor kerül bíróság elé az ügy, vagy "B" bebukta mert nem tett indítványt 30 napon belül? Bocsánat ha zavaros lett, remélem azért valamelyest érthető.Köszönöm előre a választ!
Dr.Attika 2009.09.09. 16:44
bucikutya!lehet, hogy igazságtalannak érzed a bíróság ítéletét, de az igazságos. A rágalmazás az, ha valaki valakiról becsület csorbítására alkalmas tényt állít. A más előtt az a hatóságra is vonatkozik. Jelen esetben még az is lényegtelen, hogy az illető pszichopata e vagy sem. Egy ilyen állítás becsület csorbítására alkalmas, ezért büntetendő.
_Wasp_ 2009.09.09. 16:00
a kérdésedben benne volt a válasz: a bíróság ítélhetett így.
bucikutya 2009.09.09. 15:55
Nem vagyok jogász, de jogászi véleményre lenne szükségem.
Amennyiben valaki veszélyben érzi magát és emiatt a rendőrségnek segítségkérő beadványt ír, amelyben nem csak a konkrét tényeket, hanem olyan kifejezést is használ, hogy pl. pszichopata, akkor elköveti a rágalmazás vétségét?
Azért kérdezem, mert egy ismerősömet emiatt a bíróság rágalmazásban bűnösnek találta, arra való hivatkozással, hogy ezek az illető jó hírét sértik.
Én ezt mérhetetlenül igazságtalannak érzem, mert hiszen nem harmadik személynek, hanem egy hatóságnak írta a segítségkérő beadványt, ráadásul ő volt veszélyben!
jack4 2009.09.08. 22:50
Ha rágalmazás vagy becsületsértés megvalósulása esetén az elkövető kilétének ismerté válásától számított 30 napon belül lehet magánindítvánnyal élni. Feljelentést - mivel nem ismert az elkövető - tehet, de csak a megvalósított bűncselekmény elévülési idején belül (3 év).
chippewa 2009.09.08. 22:11
Szakértő véleményére lenne szükségem. A kérdés: amennyiben valaki 2008-ban megsértette egy youtube video keretei közt a személyiségi jogaimat, tehetek-e ellene büntetőfeljelentést? Vagy már késő? Mennyi idő van erre? A videó ma is elérhető bárki számára. Honnantól számítják azt a bizonyos 30 napot?

References: bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság